cyanic-selkie/wikianc huggingface dataset:
இந்திரானா
வகைபிரித்தல்
பாரம்பரிய வகைப்படுத்துதலில் இப்பேரினம் ராணிடேயின் உட்குடும்பமான ராணிக்லினேயில் வைக்கப்பட்டது. இதனுடன் நேனோப்ரைசு மற்றும் நிக்டிபேட்ரகசு பேரினங்களும் உள்ளன. ராணிக்லினே, நிக்டிபேட்ராசிடே குடும்பத்தின் கீழும் வைக்கப்படுகிறது. டாரல் ஆர். ஃப்ரோஸ்ட் மற்றும் பலர். (2006) இவற்றை பெட்ரோபெடிடிடே குடும்பத்திற்குள் வைத்தனர்.
வாட்டர் பாக்சு
வெளியிணைப்புகள்
பகுப்பு:உலாவிகள்
இந்திரானா
இனங்கள்
புதிய இனங்கள் இன்னும் கண்டுபிடிக்கப்பட்டு வருகின்றன: இந்திய மாநிலமான கோவாவில் உள்ள நேத்ராவல்லி வனவிலங்கு சரணாலயத்தில் இந்திரானா சேலிகாரி கண்டுபிடிக்கப்பட்டு ஜூலை 2015ன் பிற்பகுதியில் விவரிக்கப்பட்டது. இந்திரானா பேரினத்தில் பின்வரும் சிற்றினங்கள் அங்கீகரிக்கப்பட்டுள்ளன:
மேற்கோள்கள்
பகுப்பு:தவளைகள் பகுப்பு:முதுகெலும்பிகள் பகுப்பு:இந்திய உயிரினங்கள்
காதியன், நகரம்
காதியன் (ஆங்கிலம் : Qadian ) என்பது பஞ்சாபியிலுள்ள அமிர்தசரசின் குர்தாஸ்பூர் மாவட்டத்தில் உள்ள ஒரு நகரம் மற்றும் நகராட்சியாகும். இந்தியாவின் பஞ்சாப் மாநிலத்தில் பட்டாலா நகரிலிருந்து 18 கிலோமீட்டர் (11 மைல்) வடகிழக்கில் அமைந்துள்ளது.
காதியன் அகமதிய இயக்கத்தின் நிறுவனர் மிர்சா குலாம் அகமதுவின் பிறப்பிடம் ஆகும். 1947 இல் இந்தியப் பிரிவினை வரை இது அகமதியா இயக்கத்தின் மையமாகவும் இருந்தது.
வரலாறு
1530 ஆம் ஆண்டில் இஸ்லாத்திற்காக அர்ப்பணிக்கப்பட்ட ஒரு மத அறிஞரும், அப்பகுதியின் முதல் ஆளுநருமான (காசி) மிர்சா காதி பேக் என்பவரால் காதியன் நிறுவப்பட்டது. மிர்சா காதி பேக் முகலாய சாம்ராஜ்யத்தின் மிர்சாவின் அரச குடும்பத்தைச் சேர்ந்தவர். அவர் சமர்கந்துவிலிருந்து குடிபெயர்ந்து பஞ்சாபில் குடியேறினார். பாபர் பேரரசரால் அங்கு அவருக்கு 80 கிராமங்களை உள்ளடக்கிய ஒரு பரந்த நிலம் வழங்கப்பட்டது. தனது மத நம்பிக்கைகள் காரணமாக, 80 கிராமங்களின் மையத்திற்கு 'இஸ்லாம் புர் காசி' என்று பெயரிட்டு, அங்கிருந்து ஆட்சி செய்தார். காலப்போக்கில், நகரத்தின் பெயர் 'காசிமாஜி' என்று மாற்றப்பட்டது ('மாஜி' என்றால் 'காளை', இது காதியனில் இன்னும் ஏராளமாகக் காணப்படும் விலங்கைக் குறிக்கிறது). பின்னர், இது வெறும் 'காதி' என்று அழைக்கப்பட்டு இறுதியில் 'காதியன்' என்று அறியப்படுகிறது.
காதியனும் அதைச் சுற்றியுள்ள இரண்டு கிராமப் பகுதிகளும் பின்னர் இராம்காரியா சீக்கியர்களிடம் விழுந்தன. அவர்கள் இப்பகுதியில் ஆளுநர்களாக பணி புரிய வழங்கிய வாப்புகளை இரு கிராமங்கள் மறுத்தன. 1834 ஆம் ஆண்டில், மகாராஜா ரஞ்சித் சிங்கின் ஆட்சியின் போது, காதியன் மற்றும் அருகிலுள்ள ஐந்து கிராமங்களை உள்ளடக்கிய பகுதி காஷ்மீர், மகாதி, குலு பள்ளத்தாக்கு, பெசாவர் மற்றும் கசாராவில் இராணுவ ஆதரவுக்கு ஈடாக குலாம் அஹ்மதின் தந்தையான மிர்சா குலாம் முர்தாசாவுக்கு வழங்கப்பட்டது. வலது|thumb|280x280px| காதியனில் 47 வெவ்வேறு மொழிகளைப் பேசிய [[அகமதியா|அகமதியா முஸ்லிம் சமூகத்தைச் சேர்ந்தவர்கள். ]]
அகமதியா இயக்கத்தின் இல்லமாக
தொலைதூர மற்றும் அறியப்படாத நகரமான காதியன் 1889 ஆம் ஆண்டில் மிர்சா குலாம் அகமத் அகமதியா முஸ்லீம் சமூகத்தை நிறுவியபோது மதக் கற்றல் மையமாக உருவெடுத்தது. மேலும் 1891 ஆம் ஆண்டில் இது சமூகத்தின் வருடாந்திர கூட்டங்களுக்கான இடமாக மாறியது. 1947 ஆம் ஆண்டில் இந்தியா பிரிக்கப்படும் வரை, அகமதிய கலிபாவின் நிர்வாக தலைமையகமாகவும், தலைநகராகவும் காதியன் இருந்தது. சமூகத்தின் பெரும்பகுதி பாக்கித்தானுக்கு குடிபெயர்ந்தது. பிரிவினையைத் தொடர்ந்து, சமூகத்தின் இரண்டாவது கலீபாவான மிர்சா பசீர்-உத்-தின் முகமது அகமத், காதியனில் இருந்து புதிதாக நிறுவப்பட்ட மாநிலத்திற்கு அகமதியர்களின் பாதுகாப்பான இடம்பெயர்வு குறித்து கவனமாக மேற்பார்வையிட்டார். மேலும் தனது சொந்த மகன்கள் உட்பட 313 பேரை காதியனில் தங்குமாறு அறிவுறுத்தினார். அகமதியர்களுக்கு புனிதமான தளங்களைக் காத்து, அவர்களுக்கு தர்வேசான்-ஐ காதியன் (காதியனின் மத உறுப்பினர்கள்) என்ற தலைப்பை வழங்கி, இறுதியில் தலைமையகத்தை பாக்கித்தானின் இரப்பாவுக்கு நகர்த்தினார்.
நிலவியல்
கடியன் 31.82°N, 75.39°W இல் அமைந்துள்ளது. இதன் சராசரி உயரம் 250 மீட்டர் (820 அடி) ஆகும்.
புள்ளி விவரங்கள்
2013 ஆம் ஆண்டில் இந்தியாவின் மக்கள் தொகை கணக்கெடுப்பின்படி, காதியன் மக்கள் தொகை 40,827 பேர் ஆகும். ஆண்களில் 54 சதவீத மக்களும் பெண்கள் 46 சதவீதமாகவும் உள்ளனர். காதியனின் சராசரி கல்வியறிவு விகிதம் 75 சதவீதமாகும். இது தேசிய சராசரியான 74.04 சதவீதததை விட சற்றே அதிகம்: ஆண் கல்வியறிவு 78 சதவீதம், மற்றும் பெண் கல்வியறிவு 70 சதவீதம். மக்கள் தொகையில் 6 வயதுக்கு குறைவானவர்கள் 10 சதவீதம் ஆகும்
காதியனைச் சேர்ந்த குறிப்பிடத்தக்க நபர்கள்
thumb|260x260px| [[அகமதியா முஸ்லிம் இயக்கத்தின் நிறுவனர் மிர்சா குலாம் அகமது ]] காதியன் ஒப்பீட்டளவில் தொலைதூர மற்றும் மிகக் குறைந்த மக்கள்தொகை கொண்டது என்றாலும், இதில் குறிப்பிடத்தக்க பல வரலாற்று, மத மற்றும் அரசியல் பிரமுகர்கள் உள்ளனர்;
மதத் தலைவர்கள்
காதியனைச் சேர்ந்த மிர்சா குலாம் அகமதுவுக்கு கலீபாக்கள்
வெளி இணைப்புகள்
பகுப்பு:Coordinates on Wikidata பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
குரோ ஆர்லம் புருன்ட்லாண்ட்
குரோ ஆர்லம் புரூன்ட்லாண்ட்  (Gro Harlem Brundtland) (பிறப்பு குரோ ஆர்லம், 20 ஏப்ரல் 1939) நோர்வேயின் பிரதம மந்திரியாக இருந்தவர். சோசலிச மக்களாட்சி அரசியல்வாதியாகிய இவர் பேராளர்,மருத்துவர் எனப் பன்முக திறன் கொண்டவர். பன்னாட்டு பேண்தகு வளர்ச்சி மற்றும் பொது சுகாதாரத்திற்காகப் போராடும் ஓர் தலைவர். உலக சுகாதார அமைப்பு|உலக சுகாதார அமைப்பின் தலைமை இயக்குனராகப் பணியாற்றி உள்ளார்.தற்போது ஐ. நா செயலாளர் நாயகம் பான் கி மூனின் சார்பாக வானிலை மாற்றங்களுக்கான தூதராகப் பணியாற்றி வருகிறார். இவருக்கு சுற்றுச்சூழல் தலைமைத்திறனுக்காக 2008ஆம் ஆண்டின் கட்டிடவடிவியலுக்கான தாமசு ஜெஃப்பர்சன் பதக்கம் வழங்கப்பட்டது.
வாழ்க்கை வரலாறு
திசம்பர் 9, 1960 அன்று அர்னே ஒலாவ் புரூன்ட்லாண்டை மணந்தார். மனிதநேயமிக்க குடும்பமான இவர்களுக்கு நான்கு மக்கள் உள்ளனர். பிரான்சு|தென் பிரான்சில் இவர்களுக்கு ஓர் வீடு உள்ளது. குரோ ஆர்லமிற்கு மின்சார ஒவ்வாமை உள்ளதாக அறியப்படுகிறது. இவரது வாழ்க்கைப்படிகளை கணவர் புரூன்ட்லாண்ட் இரு புத்தகங்களாக எழுதியுள்ளார்.
புற்றுநோய் சிகிட்சைக் குறித்த சர்ச்சை
புரூன்ட்லாண்ட் 2002ஆம் ஆண்டு கருப்பை புற்றுநோய்க்காக உள்ளேவால் பல்கலைக்கழக மருத்துவமனையில் அறுவை சிகிட்சை மேற்கொண்டார். 2007ஆம் ஆண்டில் இதே பல்கலைக்கழகத்தில் இரு சிகிட்சைகளுக்காக நோர்வே பொதுகருவூலத்திலிருந்து கட்டணம் கட்டப்பட்டதாக 2008ஆம் ஆண்டு தெரிய வந்தது. ஆனால் முன்னதாக நோர்வே அதிகாரிகளுக்கு தனது வீட்டை பிரான்சிற்கு மாற்றியுள்ளதாக அறிவித்திருந்தமையால் நோர்வே நாட்டு சமூகப் பாதுக்காப்பு நிதியத்திலிருந்து பணம் பெற தகுதியற்றவர் என ஊடகங்களில் சர்ச்சை எழுந்தது. இதனையடுத்து புரூன்ட்லாண்ட் தனது வீட்டை மீண்டும் நோர்வேக்கு மாற்றிக்கொண்டதுடன் மருத்துமனை கட்டணங்களையும் தாமே ஏற்பதாக அறிவித்தார்.
மேற்கோள்கள்
பகுப்பு:வரலாற்றில் பெண்கள் பகுப்பு:நோர்வேயின் அரசியல்வாதிகள் பகுப்பு:1939 பிறப்புகள் பகுப்பு:வாழும் நபர்கள் பகுப்பு:பெண் அரசுத் தலைவர்கள்
சுரேஷ் சக்கரவர்த்தி
'''கே. ஜே. சக்ரவர்த்தி''' என்று அழைக்கப்படும் சுரேஷ் சக்ரவர்த்தி ஒரு இந்திய இயக்குனர், திரைக்கதை எழுத்தாளர், தொலைக்காட்சி தொகுப்பாளர் மற்றும் உணவக உரிமையாளர் ஆவார். பிக் பாஸ் தமிழ் என்ற ரியாலிட்டி ஷோவின் நான்காவது பகுதியில் பங்கேற்றதன் மூலம் நன்கு அறியப்பட்டார். இவர், சாக்ஸ் கிச்சன் என்ற யூடியூப் சேனலையும் இயக்குகிறார்.
வாழ்க்கை
அவர் 9 வயதில் தனது தந்தையையும், 20 வயதில் தனது தாயையும் இழந்தார். சென்னை செயின்ட் பேடேஸ் ஆங்கிலோ இந்தியன் மேல்நிலைப்பள்ளியில் பள்ளி படிப்பை முடித்தார். பின்னர் சென்னை பல்கலைக்கழகத்தில் உயர் படிப்பைத் தொடர்ந்தார். பட்டப்படிப்பு முடிந்தவுடன் ஏ. வி. எம் ஸ்டுடியோவில் கட்டுப்பாட்டாளராக நியமனம் செய்யப்பட்டர். நடிகை அமலா அக்கினேனி மற்றும் நடிகர் கார்த்திக் ஆகியோருக்கு இவர் மேலாளராகவும் பணியாற்றினார். பின் இவர் சன் தொலைக்காட்சியின் மூத்த மேலாளராகப் பணி நியமனம் செய்யப்படார். அவரது மகனுக்கு புற்றுநோய் இருப்பது கண்டறியப்பட்டவுடன் தொழிலில் இருந்து ஓய்வு எடுத்துக்கொண்டு குடும்பத்துடன் ஆஸ்திரேலியா சென்றார். . பின்பு 17 ஆண்டுகளுக்குப் பிறகு இவர் மீண்டும் தனது மனைவியுடன் சென்னையில் குடியேறினார்.
சினிமா
சுரேஷ் 1989 ஆம் ஆண்டில் தெலுங்கு திரைப்படமான பிரேமா திரைப்படத்தில் அறிமுகமானார். இவரது தமிழ் அறிமுகம் 1991 இல் அழகனில் இருந்தது. சிவா உள்ளிட்ட தெலுங்கு திரைப்படங்களுக்கு இவர் உரையாடல் எழுதினார். பெப்சி உங்கள் சாய்ஸ் உட்பட பல வெற்றி நிகழ்ச்சிகளையும் சன் தொலைக்காட்சியில் இயக்கினார். அவர் எனக்குள் ஒருத்தி என்னும் சீரியலில் ஒரு பெண் பாத்திரத்தில் நடித்தார். ஆஸ்திரேலியாவுக்குச் சென்றபின், கமல்ஹாசனால் நள தமயந்தி திரைப்படத்தின் படப்பிடிப்பு இடத்தை அமைக்குமாறு கேட்டுக் கொள்ளப்பட்டார். 2020 ஆம் ஆண்டில், பிக் பாஸ் தமிழில் நான்காவது சீசனில் பங்கேற்றார்.
தமிழ்
• சாந்தி முகூர்த்தம் (1984)
• நாம் இருவர் (1985)
• மைதிலி என்னை காதலி (1986)
• பேசும் படம் (1987)
• அழகன் (1991)
• மறுபடியும் (1993)
• நள தமயந்தி (2003)
தமிழில் வரவிருக்கும் திரைப்படங்கள்
• துப்பறிவாளன் 2
தெலுங்கு
• நாகு (1984)
• பிரேமா (1989)
தொலைக்காட்சி
இயக்கிய தொலைக்காட்சி நிகழ்ச்சிகள்
• நீங்கள் கேட்ட பாடல்கள்
•போட்டா போட்டி
• ஜோடி பொருத்தம்
• சப்தஸ்வரங்கள்
• பெப்சி உங்கல் சாய்ஸ்
• மீண்டும் மீண்டும் சிரிப்பு
• மிட்நைட் மசாலா
• பாட்டுக்கு பாட்டு
• எனக்குள் ஒருத்தி
• சின்னா பாப்பா பெரிய பாப்பா
• டிக் டிக் டிக்
• சித்தி 2
• தரி
வெளி இணைப்புகள்
https://m.imdb.com/name/nm12177286/
https://www.imdb.com/title/tt13512588/characters/nm11512488
https://m.imdb.com/name/nm11512488/
மேற்கோள்கள்
பகுப்பு:தொலைக்காட்சி தொகுப்பாளர்கள் பகுப்பு:பிக் பாஸ் தமிழ் போட்டியாளர்கள் பகுப்பு:தெலுங்கு நடிகர்கள்
பகுபத உறுப்புகள்
தனிச்சொல்லை மொழியியல் நோக்கில் நன்னூல் பதவியல் என்னும் பகுதியில் அணுகுகிறது. பொருள் தரும் தனிச் சொல்லை அந்த நூல் பதம் எனக் குறிப்பிடுகிறது. பதத்தை அது பகுபதம், பகாப்பதம் என இரண்டு பகுதிகளாக்கிக் கொண்டுள்ளது. பகுதி, விகுதி, இடைநிலை, சாரியை, சந்தி, விகாரம் என்பன பகுபத உறுப்புக்கள்.
1
அகரம் முதல எழுத்து எல்லாம் ஆதி பகவன் முதற்றே உலகு இதனால் தெரியவரும் பிழிவு.
2
கற்றதனால் ஆய பயன் என் கொல் வால் அறவன் நல் தாள் தொழாஅர் எனின்.
இந்தச் சொல்லமைதி விளக்கத்தால் பெறப்படும் பிழிவு.
மேற்கோள்கள்
பகுப்பு:சொல்லிலக்கணம் பகுப்பு:மொழியியல் *
எரடோசுதெனீசு
எரடோசுதெனீசு  (Eratosthenes of Cyrene, கி.மு.276–கி.மு.194) கிறித்துவிற்கு முந்தைய மூன்றாம் நூற்றாண்டில் வாழ்ந்த கிரேக்க கணிதவியலாளரும், புவியியலாளரும் வானியலாளரும் ஆவார். கி.மு. 240ஆம் ஆண்டிலிருந்து அவரது மரணம் வரை, தொன்மைக்கால உலகின் மிக முதன்மையான நூலகமாக விளங்கிய அலெக்சாண்டிரியா நூலகத்தின் தலைவராக இருந்தார்.
10ஆவது நூற்றாண்டில் நடுநிலக் கடல் பகுதியில் விளங்கிய பைசாந்தியப் பேரரசின் கலைக்களஞ்சியமான சூடாவின்படி, உலகின் எந்தத் துறையிலும் இவர் இரண்டாவது சிறப்பு மிக்கவராக விளங்கியமையால் இவரை உடன்சகாக்கள் பீட்டா (கிரேக்க அரிச்சுவடியில் இரண்டாம் எழுத்து) என செல்லப் பெயரிட்டிருந்ததாகத் தெரிகிறது. அலெக்சாண்டிரியாவில் அதே காலத்தில் வாழ்ந்திருந்த ஆர்க்கிமிடீசின் நண்பராகவும் விளங்கினார்.
எரடோசுதெனீசுவின் எழுத்துக்கள் நேரடியாகக் கிடைக்கவில்லை: அலெக்சாண்டிரியாவின் ஒப்பற்ற அந்த நூலகம் அழிந்து ஒரு படி கூட கிடைக்கவில்லை. பின்னாளில் இசுடிராபோ (~63 கிமு –24 கிபி ) புவியியலைப் பற்றி எழுதியபோது புவியை அளப்பது குறித்து (On the measurement of the Earth) என்ற நூலையும் ஜியாக்ரபிக்கா என்ற புவியியல் குறித்த நூலையும் எரடோசுதெனீசு எழுதியதாகக் குறிப்பிட்டுள்ளார். எரடோசுதெனீசு புவியியல் குறித்த தனித்துறைக்குத் தந்தை என அறியப்படுகிறார்.
புவியின் சுற்றளவைக் கண்டறிதல்
எரடோசுதெனீசு எகிப்தை விட்டு விலகாமலே புவியின் சுற்றளவை அளந்தார். வேனில்கால கதிர்த்திருப்பத்தின்போது தற்போது அசுவான் என அறியப்படுகின்ற கடக ரேகையில் அமைந்துள்ள நகரில் நடுப்பகலின்போது  சூரியன் தலைக்கு நேராக உச்சத்தில் இருக்கும் என்பதை அறிந்திருந்தார். மேலும் தனது அளவைகளால் அதே நேரத்தில் அலெக்சாந்திரியாவில், சூரியனின் உயரக்கோணம் உச்சத்தின் தெற்கே முழு வட்டத்தின் 1/50 ஆக (7°12') இருக்கும் என்பதையும் கணக்கிட்டிருந்தார். சைனிலிருந்து அலெக்சாண்டிரியா நேர்வடக்கில் இருப்பதாக யூகித்து அலெக்சாண்டிரியாவிற்கும் செய்னிற்கும் இடையேயான தொலைவு புவியின் புறச்சுற்றளவில் 1/50 ஆக இருக்கும் எனத் தீர்மானித்தார். இரு நகரங்களுக்கும் இடையேயான தொலைவை 5000 இசுடாடியாக்களாக (ஏறத்தாழ 500 புவிசார் மைல்கள் அல்லது 800 கிமீ) மதிப்பிட்டு  ஒரு பாகைக்கு  700 இசுடாடியா தொலைவு எனக் கணக்கிட்டார். இதன்படி உலகின் சுற்றளவை 252,000 இசுடாடியாவாக தீர்மானித்தார். இவர் ஒரு இசுடாடியாவிற்கு வழங்கிய மதிப்பு அடிக்கடி விவாதித்திற்கு உள்ளானாலும் பொதுவாக தற்போதைய இசுடாடியா 185மீ உள்ளதாகக் கொண்டால் புவியின் சுற்றளவு  46,620 கிமீ ஆகிறது; இது உண்மையில் உள்ளதைவிட 16.3% கூடுதலாகும். இருப்பினும், எரடோசுதெனீசு காலத்து "எகிப்திய விளையாட்டரங்கம்"  157.5 மீ எனக்கொண்டால் அவரது அளவை  39,375 கிமீயாக 1%க்கும் குறைந்த பிழையுடன் உள்ளது. முக்கோணவியலை புவிப்பரப்பு அளவைகளுக்கு பயன்படுத்திய முதல் நிகழ்வாக இது அமைந்துள்ளது.
எரடோசுதீனீசின் சல்லடை
கணிதத்தில் எரடோசுதெனீசின் சல்லடை  (Sieve of Eratosthenes, கிரேக்கம்: κόσκινον Ἐρατοσθένους) என்பது ஒரு குறிப்பிட்ட முழுஎண் வரை பகா எண்களைக் கண்டறிய எளிய தொன்மைகால படிமுறைத் தீர்வு ஆகும். இத்தீர்வு ஒரு கோடிக்கும் குறைவான முழு எண்களுக்கு வேலை செய்கிறது. நிக்கோமச்சூசு எழுதிய எண்களுக்கான அறிமுகம்  (Introduction to Arithmetic) என்ற நூலில் இந்தச் சல்லடையை விவரித்துள்ளதுடன் இதனை வடிவமைத்தது எரடோதெனீசு எனவும் குறிப்பிட்டுள்ளார்.
பிற
எரடோசுதெனீசு புவியின் அச்சுச்சாய்வை ஒரு பாகைப் பிழைக்குள்ளாக கண்டறிந்துள்ளார். இந்த அச்சுச் சாய்வினாலேயே உலகின் பல்வேறு பருவங்களான வேனிற்காலம், கூதிர்காலம் போன்றவை ஏற்படுகின்றன. ஆண்டின் நீளத்தை 365¼ நாட்கள் எனவும் கணக்கிட்டார். எனவே நாட்காட்டிகளில் ஒவ்வொரு நான்காண்டுகளுக்கு ஒருமுறை ஒரு கூடுதல்நாளை சேர்க்க வேண்டும் என்றும் பரிந்துரைத்தார். இக்கருத்து இரு நூற்றாண்டுகளுக்குப் பிறகே யூலியசு சீசர் காலத்தில் நடைமுறைப்படுத்தப்பட்டது.
மேற்சான்றுகள்
பகுப்பு:கிமு 276 பிறப்புகள் பகுப்பு:கிமு 194 இறப்புகள் பகுப்பு:கிரேக்க வானியலாளர்கள் பகுப்பு:கணிதவியலாளர்கள் பகுப்பு:பண்டைய கிரேக்க வானியலாளர்கள்
தெர்லிங்குவைட்டு
தெர்லிங்குவைட்டு (Terlinguaite) என்பது Hg2ClO. என்ற மூலக்கூற்று வாய்ப்பாட்டால் விவரிக்கப்படும் ஓர் இயற்கையாகத் தோன்றும் கனிமம் ஆகும். பாதரசத்தைக் கொண்டுள்ள பிற கனிமங்கள் மழைநீர், வெப்பம் போன்ற காலநிலை மாற்றத்தால் தெர்லிங்குவைட்டு உருவாகிறது. அமெரிக்காவின் டெக்சாசு மாநிலத்தில் பிரீவ்சுடெர் மாகாணம் தெர்லிங்குவா மாவட்டத்தில் 1900 ஆம் ஆண்டு இக்கனிமம் கண்டறியப்பட்டது. இதனால் கனிமத்திற்கு தெர்லிங்குவைட்டு என்ற பெயரும் வைக்கப்பட்டது. மஞ்சள், பசுமஞ்சள், பழுப்பு, ஆலிவ் பச்சை நிறங்களில் தெர்லிங்குவைட்டு கானப்படுகிறது.
பணமா பாசமா
பணமா பாசமா 1968 ஆம் ஆண்டு வெளிவந்த தமிழ்த் திரைப்படமாகும். கே. எஸ். கோபாலகிருஷ்ணன் இயக்கத்தில் வெளிவந்த இத்திரைப்படத்தில் ஜெமினி கணேசன், சரோஜா தேவி மற்றும் பலரும் நடித்திருந்தனர். இசை கே. வி. மகாதேவன், பாடல்கள் கவியரசு கண்ணதாசன்.
ரவி புரொடக்சன்ஸ் நிறுவனம் இத்திரைப்படத்தினை தயாரித்தது.
மேற்கோள்கள்
பகுப்பு:1968 தமிழ்த் திரைப்படங்கள்‎ பகுப்பு:ஜெமினி கணேசன் நடித்துள்ள திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:கே. வி. மகாதேவன் இசையமைத்த தமிழ்த் திரைப்படங்கள் பகுப்பு:சரோஜாதேவி நடித்த திரைப்படங்கள்
எஸ். இ. எல்லிஸ்
'''எஸ். இ. எல்லிஸ்' (S. E. Ellis '', பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார். 1903 ல், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
[http://en.wikipedia.org/wiki/S._E._Ellis எஸ். இ. எல்லிஸ்] விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 4 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:சாமர்செட் துடுப்பாட்டக்காரர்கள் பகுப்பு:1946 இறப்புகள்
சீமன்சு ஆய்வும் விருத்தியும்
சீமன்சு ஆய்வும் விருத்தியும் என்பது சீமன்சு நிறுவனத்தின் ஆய்வும் விருத்தியும் அங்கமாகும். இது 30 நாடுகளில் 32,500 ஆய்வாளர்களையும் விருத்தியாளர்களையும் கொண்டுள்ளது. ஐரோப்பாவின் முகப் பெரிய ஆய்வு நிறுவனம் இதுவாகும்.
வெளி இணைப்புகள்
பகுப்பு:ஆய்வு நிறுவனங்கள்
அடிமாலி ஊராட்சி
அடிமாலி என்னும் ஊராட்சி, கேரளத்தின் இடுக்கி மாவட்டத்தில் உள்ள தேவிகுளம் வட்டத்தில் அமைந்துள்ளது. இது 271.53 சதுர கிலோமீட்டர் பரப்பளவைக் கொண்டது.
மேற்கோள்கள்
பகுப்பு:இடுக்கி மாவட்டத்தில் உள்ள ஊர்களும் நகரங்களும்
பயிர் வட்டம்
'ஆப்பிரிக்க பாலைவனத்தில் உள்ள பயிர் வட்டங்கள் விசித்திரமானவையல்ல; கரையான்களால் உருவாகியது' என மார்சு 29 சயன்சு அறிவியலாளர்கள் அறிக்கையில் தெரிவிக்கப் பட்டுள்ளது.
வெளியிணைப்புகள்
பகுப்பு:நிலவியல்
வரக்காமுறையூர் ராசிக்
வரக்காமுறையூர் ராசிக் இலங்கை முஸ்லிம் எழுத்தாளர், உக்குவெல வரக்காமுறை மீதெனிய எனுமிடத்தில் வசித்துவரும் இவர் ஒரு கல்லூரி அதிபரும், இலங்கை வானொலி முஸ்லிம் சேவையில் ஒலிபரப்பாகும் ஊடுறுவல் சமூகச் சித்திரம் என்ற உரையாடல் நிகழ்ச்சிக்கு 50க்கும் மேற்பட்ட பிரதிகளை எழுதியவரும் மேடை நாடகங்களை எழுதி அரங்கேற்றியவருமாவார்.
உசாத்துணை
பகுப்பு:இலங்கை முஸ்லிம் எழுத்தாளர்கள்
சுசில் பெர்னான்டோ
சுசில் பெர்னான்டோ (Susil Fernando, பிறப்பு: டிசம்பர் 19, 1955), இலங்கை துடுப்பாட்ட அணியின் முன்னாள் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும் ஏழு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இலங்கை அணிக்கு சர்வதேச துடுப்பாட்ட அந்தஸ்து கிடைத்த காலம் முதல் 1982 - 19874ஆண்டுகளுக்கு இடைப்பட்ட காலத்தில் இலங்கைத் தேசிய அணியில் இவரின் பங்களிப்பு இடம் பெற்றது.
காஸ்த்தா
காஸ்த்தா என்பது பதினேழு மற்றும் பதினெட்டாம் நூற்றாண்டில் பயன்படுத்தப்பட்ட ஒரு போர்த்துகீசிய மற்றும் எசுப்பானிய சொல். தமிழில், இதற்கு இணையான சொல் ஜாதி எனலாம். காஸ்த்தா என்னும் சொல், எசுப்பானிய அமெரிக்காவிலிருந்த கலப்பு இனத்தவரை குறிக்க பயன்படுத்தப்பட்டது.
சுசில் பெர்னான்டோ
பகுப்பு:இலங்கைத் துடுப்பாட்டக்காரர்கள் பகுப்பு:1955 பிறப்புகள் பகுப்பு:வாழும் நபர்கள்
காஸ்த்தா
மேலும் காண்க
பகுப்பு:எசுப்பானிய மொழி
கோவிந்தகர் அரண்மனை
கோவிந்தகர் அரண்மனை (Govindgarh Palace) இந்தியாவின் மத்தியப் பிரதேச மாநிலம் கோவிந்தகரில் அமைந்துள்ள ஓர்  அரண்மனையாகும். இதை கோவிந்தகர் கோட்டை என்றும் அழைக்கிறார்கள். ரேவாவின் ஆட்சியாளரால் 19 ஆம் நூற்றாண்டில் கட்டப்பட்ட இந்த கோட்டை கோவிந்தகர் ஏரியின் கரையில் ஓர் அரச இல்லமாக செயல்பட்டது.
வரலாறு
கோவிந்தகர் கோட்டை 1853 ஆம் ஆண்டில் ரேவா மற்றும் கோவிந்தகரின் ஆட்சியாளரான ராசா ரகுராச் சிங் என்பவரால் கட்டப்பட்டது. கோட்டை போன்ற கட்டமைப்பை இவர் அரண்மனையாகப் பயன்படுத்தினார். அரண்மனை வளாகத்தில் ஏராளமான கட்டிடங்கள் மற்றும் கோயில்கள் இருந்தன, ஒரு கட்டத்தில் இந்தியாவில் காணப்பட்ட முதல் வெள்ளை புலியான மோகன் இங்கு வளர்க்கப்பட்டது. அரண்மனை கிட்டத்தட்ட ஒரு நூற்றாண்டு காலமாக பயன்பாட்டில் இருந்தது, ஆனால் இந்திய சுதந்திரமும், அதன்பின்னர் ரேவா இளவரசரின் வீழ்ச்சியும் கோட்டை வெறுமையாக விடப்பட்டது. பின்னர் கட்டிடத்தில் ஓர் அருங்காட்சியகம் நிறுவப்பட்டது.
2018 ஆம் ஆண்டில் கோட்டை புதுப்பிக்கப்பட்டு ஓர் ஆடம்பர விடுதியாக மாற்றப்படப்போவதாக அறிவிக்கப்பட்டது.
மேற்கோள்கள்
பகுப்பு:மத்தியப் பிரதேசக் கோட்டைகள் பகுப்பு:மத்தியப் பிரதேசத்தில் உள்ள அரண்மனைகள் பகுப்பு:ரேவா மாவட்டம்
த. விசயகுமார்
'''த. விசயகுமார்''' (பிறப்பு ஆகத்து 21, 1978) தமிழக எழுத்தாளர். காஞ்சிபுரம் நகரீஸ்வரர் கோயில் தெருவில் வசித்துவரும் இவர் ஒரு இலக்கிய ஆர்வலரும், ஆய்வாளரும், திருபெரும்புதூர் மகரிசி பன்னாட்டு உறைவிடப் பள்ளியின் தமிழாசிரியருமாவார். கவிதைகள் புனைவதில் இவருக்கு ஆர்வம் அதிகம்.
உசாத்துணை
பகுப்பு:தமிழக எழுத்தாளர்கள் பகுப்பு:1978 பிறப்புகள் பகுப்பு:காஞ்சிபுரம் மாவட்ட நபர்கள்
சிதம்பராபுரம்
மக்கள்
இக்கிராத்தில் பெரும்பான்மை மக்கள் நாடார் சமூகத்தைச் சார்ந்தவர்கள். இந்துக்களும், கிறித்தவர்களும் கலந்து வாழ்கின்றனர். பெரும்பான்மை மக்களின் தொழில் விவசாயம் ஆகும். வாழையும் நெல்லும் இங்கு பயிரிடப்படுகின்றன. கௌதம நதி இக்கிராமத்தின் வழியே பாய்கிறது. பெண்கள் வீட்டில் இருந்தபடியே பீடி சுற்றுதல் தொழிலில் ஈடுபடுகின்றனர்.
சமயம்
அய்யா வைகுண்டரின் “அய்யாவழி” வழிபாடு பெருவாரியாகக் காணப்படுகிறது. இங்குள்ள அய்யா வைகுண்டரின் நிழல்தாங்கல் வரலாற்றுப்பழைமை வாய்ந்தது. ஆனி மாதம் நடைபெறும் ஆனித்தேரோட்டம் மிகவும் பிரசித்தி பெற்றது.
பந்தாய் மெர்டேக்கா
பந்தாய் மெர்டேக்கா (மலாய் மொழி: Pantai Merdeka; ஆங்கிலம்: Merdeka Beach; சாவி: ڤنتاي مرديک) என்பது மலேசியா, கெடா, கோலா மூடா மாவட்டத்தில் (Kuala Muda District) உள்ள ஒரு கடற்கரை நகரம். மலேசியாவில் மிகவும் புகழ் பெற்ற கடற்கரைகளில் இந்தக் கடற்கரையும் ஒன்றாகும்.
சிதம்பராபுரம்
சமயம்
கிறித்தவ சமயத்தைச் சார்ந்த மக்களும் குறிப்பிடத்தக்க அளவில் வாழ்கின்றனர். உரோமன் கத்தோலிக்க சபையைச் சார்ந்த புனித சவேரியார் ஆலயமும் தென்னிந்திய திருச்சபையைச் சார்ந்த தேவாலயமும் உள்ளன.
பந்தாய் மெர்டேக்கா
சுங்கை பட்டாணி நகரில் இருந்து ஏறக்குறைய 35 கி.மீ. தொலைவில் இந்தக் கடற்கரை நகரம் உள்ளது.
சிதம்பராபுரம்
பள்ளிகள்
கிறித்தவ சிறுபான்மைப் பள்ளிகளான T.D.T.A.தொடக்கப்பள்ளியும், புனித சவேரியார் நடுநிலைப் பள்ளியும் உள்ளன. உயர்கல்விக்கு களக்காடு செல்கின்றனர் இங்குள்ள மாணவர்கள்.
பந்தாய் மெர்டேக்கா
கெடா மாநிலத்தின் ஒரே மணல் கடற்கரை இதுவாகும். வடக்கு பினாங்கு மற்றும் கெடா மாநிலம் முழுவதிலும் இருந்து வரும் கடற்கரைப் பிரியர்களுக்கு இந்த இடம் ஒரு முக்கிய ஈர்ப்பாகும். கம்போங் தெப்பி சுங்கை (Kampung Tepi Sungai), கோத்தா கோலா மூடா (Kota Kuala Muda), பந்தாய் மெர்டேக்கா (Pantai Merdeka) மற்றும் புலாவ் சயாக் (Pulau Sayak) ஆகிய கடற்கரை பகுதிகளில் பல்வேறு கடல் உணவுகள் கிடைக்கின்றன.
சிதம்பராபுரம்
மேற்கோள்கள்
பகுப்பு:திருநெல்வேலி மாவட்டத்திலுள்ள கிராமங்கள்
பந்தாய் மெர்டேக்கா
பொது
1970-களின் முற்பகுதியில், கெடா மாநிலம் மற்றும் செபராங் பிறை நகரத்தில் இருந்து பொதுமக்களை இந்தக் கடற்கரை ஈர்த்தது. அதன்பிறகு அங்கு ஏற்பட்ட கடல் அரிப்பு காரணமாக கடற்கரையின் பிரபலம் குறைந்தது.
அண்மைய காலங்களில் யான் மாவட்டத்தின் பந்தாய் முர்னி மற்றும் பட்டர்வொர்த் பந்தாய் பெர்சே ஆகிய இடங்களில் புதிதாக உருவாக்கப்பட்ட கடற்கரைகளை பொதுமக்கள் தேர்வு செய்கிறார்கள்.
சாலை வழியாக 80 கி.மீ
இதன் காரணமாக 1989-இல் பந்தாய் மெர்டேக்கா கடற்கரையில் உள்ள வசதிகள் மேம்படுத்தப்பட்டன. மெர்போக் ஆற்றின் குறுக்கே ஒரு படகுப் பயணச் சேவை பந்தாய் மெர்டேக்காவை தஞ்சோங் டாவாய் என்ற ஒரு சிறிய நகரத்துடன் இணைக்கிறது.
சாலை வழியாக பந்தாய் மெர்டேக்காவிற்குச் செல்வது என்றால் 80 கி.மீ. தொலைவு பயணம் செய்ய வேண்டும்.
வெளி இணைப்புக்கள்
பகுப்பு:மலேசிய நகரங்கள்‎ பகுப்பு:பேராக் நகரங்கள் பகுப்பு:மலேசியக் கடற்கரைகள்
எஸ். செல்வகணபதி
'''எஸ். செல்வகணபதி' (S. Selvaganapathy'') என்பவர் இந்திய அரசியல்வாதி மற்றும் பாரதிய ஜனதா கட்சி உறுப்பினர் ஆவார். செல்வகணபதி இந்திய அரசினால் பரிந்துரைக்கப்பட்ட புதுச்சேரி சட்டமன்ற உறுப்பினர் ஆவார். இவர் 3 ஜூன் 2017 முதல் 20 பிப்ரவரி 2021 வரை புதுச்சேரி சட்டமன்றத்தில் உறுப்பினராக இருந்தார். இவர் ஓர் கல்வியாளர் ஆவார். இவர் பள்ளிகள் மற்றும் கல்வியியல் கல்லூரியினைப் புதுச்சேரியில் நடத்தி வருகிறார். 2021 அக்டோபர் 4ஆம் தேதியன்று பாண்டிச்சேரியிலிருந்து இந்திய நாடாளுமன்ற மாநிலங்களவைக்கு உறுப்பினர் ஒருவரை, தேர்ந்தெடுக்க நடைபெறும் தேர்தலில் போட்டியிடும் பாரதிய ஜனதா கட்சி வேட்பாளராகச் செல்வகணபதி அறிவிக்கப்பட்டார்.
மேற்கோள்கள்
பகுப்பு:புதுச்சேரி அரசியல்வாதிகள் பகுப்பு:புதுச்சேரி சட்டமன்ற உறுப்பினர்கள் பகுப்பு:புதுச்சேரி நபர்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள்
காத்தவராயன்
காத்தவராயன் என்ற தலைப்பில் உள்ள கட்டுரைகள்:
சவ்வு கடத்தல் புரதம்
சவ்வு கடத்தல் புரதம் (membrane transport protein) அல்லது சுருக்கமாக கடத்தி (transporter) எனப்படும் சவ்வுப் புரதமானது அயனிகள் மற்றும் சிறு அல்லது பெரும் மூலக்கூறுகளான பிற புரதங்களை உயிரியச்சவ்வின்வழிக் கடத்துதலில் ஈடுபட்டுள்ளது. இவ்வகையான கடத்தும் புரதங்கள் திரவியங்களைக் கடத்தும் சவ்வினுள்ளும், அதன் நெடுக்கத்திலும் (வீச்சிலும்) உள்ள ஒருங்கிணைந்தச் சவ்வுப் புரதங்களாகும் (integral membrane proteins). இப்புரதங்கள் திரவியங்களைக் கடத்துவதில் எளிதாக்கிய விரவல் (facilitated diffusion) அல்லது செயல்மிகு பெயர்ச்சி (active transport) மூலமாக துணை செய்கின்றன. இவ்வித இயக்க முறைகள் "கடத்தி-மூலமானக் கடத்தல்" என்றழைக்கப்படுகின்றது. ஒவ்வொரு கடத்தல் புரதமும் ஒரேயொரு பொருளையோ அல்லது ஒரு குழுமத்தில் உள்ள ஒரேமாதிரியான பொருள்களையோ ஏற்கும்  வண்ணம் வடிவமைக்கப்பட்டுள்ளன. குறிப்பிட்ட கடத்தல் புரதங்களில் உள்ள குறைபாடுகள் குறிப்பிட்ட நோய்களுடன் தொடர்புள்ளதாக ஆய்வு முடிவுகள் தெரிவிக்கின்றன.
மேற்கோள்கள்
பகுப்பு:உயிர்வேதியியல் பகுப்பு:புரதங்கள்
இமாம். கவுஸ் மொய்தீன்
right|thumb|இமாம். கவ்ய்ஸ் மொய்தீன்
தமிழ்நாட்டில் செங்கற்பட்டு நகரில் பிறந்து வளர்ந்த இமாம், கவுஸ் மொய்தீன் புகுமுகக் கல்வி வரை செங்கற்பட்டிலும், மருத்துவக் கல்வியை சென்னை மருத்துவக் கல்லூரியிலும் படித்தார். தமிழக அரசு மருத்துவமனைகளில் மருத்துவராகப் பணிபுரிந்த இவர் பின் சவூதி அரேபியாவில், ஜெத்தா நகரில் மருத்துவராகப் பணிபுரிந்து வருகிறார். இவர் இமாம்.கவுஸ் மொய்தீன், இறை மொழியன் என்கிற பெயர்களில் கதை, கட்டுரை மற்றும் கவிதைகளை தமிழகத்தில் வெளியாகும் பிரபல தமிழ் இதழ்களிலும், பல தமிழ் இணைய இதழ்களிலும் எழுதிக் கொண்டிருக்கிறார். ஜெத்தா தமிழ்ச் சங்கத்தின் செயலாளராகவும், வளைகுடா வாழ் இந்தியத் தமிழர் குழுமம், இந்தியக் கலாச்சாரக் குழுமம் அமைப்புகளில் செயற்குழு உறுப்பினராகவும் இருந்து வருகிறார். இவர் "விழியருவிகளும் விமான நிலையங்களும்" என்கிற ஹைக்கூ கவிதைத் தொகுப்பு நூலை எழுதி வெளியிட்டுள்ளார்.
வெளி இணைப்புகள்
பகுப்பு:தமிழகக் கவிஞர்கள் பகுப்பு:தமிழக எழுத்தாளர்கள் பகுப்பு:காஞ்சிபுரம் மாவட்ட நபர்கள்
பட்லூர்
பட்லூர் (Patlur) என்பது இந்தியாவின் தமிழ்நாட்டிலுள்ள ஈரோடு மாவட்டத்தின் அந்தியூர் வட்டத்திலுள்ள உள்ள ஒரு கிராமமாகும். இது சுமார் 8100 மக்கள் தொகையைக் கொண்டுள்ளது. பட்லூரின் முக்கிய தொழில் விவசாயமாகும்.
அமைவிடம்
இந்த ஊர் தென்னிந்தியாவின் மத்திய பகுதியில் பவானி சாலை, அந்தியூர் சாலை, மேட்டூர் சாலை மற்றும் வெள்ளிதிருப்பூர் சாலை ஆகிய நான்கு சாலைகளின் சந்திப்பில் அமைந்துள்ளது. அருகிலுள்ள நெடுஞ்சாலை மையம் அந்தியூர் நகரம், மாநில நெடுஞ்சாலை 175 இல் மேற்கே சுமார் 6 கி.மீ தொலைவில் உள்ளது. பட்லூர் தமிழக பீடபூமியில் அமைந்துள்ளது. மேற்கில் நீலகிரி மலைத்தொடர் உயர்ந்துள்ளது.
நீர் ஆதாரங்கள்
வலது|thumb|200x200px|ஈரோடு நகரத்தில் பாயும் [[காவிரி ஆறு]] பட்லூரின் முக்கிய நீர் ஆதாரம் காவிரி ஆறாகும். சுமார் 8 கி.மீ கிழக்கே பாய்கிறது. இது பட்லூர் ஏரி மற்றும் தடுப்பணை ஆகியவற்றையும் கூடுதலாககொண்டுள்ளது.
ஆளுகை
2006 வரை, பட்லூரை அந்தியூர் தொகுதியின் சபை நிர்வகித்தது. 2011 முதல், இது பவானி சட்டமன்றத் தொகுதியின் (104) கட்டுப்பாட்டின் கீழ் வந்தது. நாடாளுமன்றத் தொகுதி எண் 18, திருப்பூர். இந்த ஊரின் ஏராளமான வாக்குப்பதிவு பகுதிகள் உள்ளன, அவை 1 முதல் 14 வரை உள்ளன. அவற்றில் பின்வருவன அடங்கும்: கெம்மியம்பட்டி, பூசாரியூர், மக்கல்லூர், காளிப்பட்டி, கரட்டூர், நான்கு சாலை, காட்டு கோட்டைகல், மரவண்குட்டை, கட்டுகோட்டைகல், சொக்கநாதமலையூர், பொய்யான்குட்டை, பொம்மன்பட்டி புதுவலவு, முத்துக்கவுண்டனூர், மோசுகவுண்டனூர், வெங்காக்கல்லூர் (பூசாரியூரின் ஒரு பகுதி)
கரியகாளி அம்மன் திருவிழா
வருடாந்திர கரியகாளி அம்மன் திருவிழா, தமிழ் மாதமான ஆனி மாதத்தில் பதினைந்து நாட்கள் கிராமத்தின் வடக்கு பகுதியில் உள்ள கோவிலில் கொண்டாடப்படுகிறது. இது ஒரு புதன்கிழமை பூச்சாட்டுடன் பூ மிதித்தலுடன் தொடங்குகிறது. அபிசேகமும், பூசையும் செய்யப்படுகின்றன. திருவிழா மஞ்சள் நீராட்டு, மஞ்சள் அலங்கார விழாவுடன் முடிவடைகிறது. இந்த விழா தொழில்முறைக் கலை நிகழ்ச்சிகள் மற்றும் சடங்கு நடவடிக்கைகளுக்கான காட்சிப் பொருளாகும்.
முத்துமாரி அம்மன் திருவிழா
வலது|thumb|200x200px|முத்துமாரி அம்மன் பட்லூரின் மேற்கு பகுதியில் உள்ள நாதகாட்டு தோட்டத்தில் உள்ள கோவிலில் ஆண்டு முத்துமாரி அம்மன் திருவிழா பதினைந்து நாட்கள் கொண்டாடப்படுகிறது. இது தமிழ் மாதமான பங்குனியின் முதல் புதன்கிழமை பூச்சாட்டுடன் தொடங்குகிறது. பின்னர், புனித நீர் காவிரி ஆற்றிலிருந்து கோயிலுக்கு கொண்டு வரப்பட்டு முத்துமாரி தெய்வத்தின் மீது ஊற்றப்படுகிறது. இது அபிசேகம், பூசை மற்றும் பொங்கல் ஆகியவற்றைக் கொண்டு தெய்வத்திற்கு வழங்கப்படுவதோடு திருவிழா முடிவடைகிறது. மாவிளக்கு வழிபாட்டுடன், மக்கள் பூக்களை ஒரு தட்டில் கொண்டு செல்கின்றனர். மாலையில், பாரம்பரிய நடனங்கள் மற்றும் பொழுதுபோக்கு நிகழ்ச்சிகள் நடக்கின்றன.
கருமலை ஆண்டவர் பங்குனி உத்திரம் திருவிழா
வருடாந்திர கருமலை ஆண்டவர் பங்குனி உத்தரத் திருவிழா இரண்டு நாட்கள் இங்கு நடைபெறுகிறது. காவிரி ஆற்றில் இருந்து புனித நீர் கொண்டு வரப்பட்டு கடவுளான இரக்கியன்னசாமி முருகனுக்கு (கருமலை ஆண்டவர் என்றும் அழைக்கப்படுகிறது) வழங்கப்படுகிறது. அபிசேகமும், பூசையும் நடைபெறுகின்றன, அன்னதானம் பக்தர்களுக்கு வழங்கப்படுகிறது. இரண்டாவது நாளில், மஞ்சள் நீராட்டும், ஊர்வலமும், வானவேடிக்கையும் நடைபெறுகிறது.
பிரதோச வழிபாடு
சிவனுக்கு அர்ப்பணிக்கப்பட்ட வாகீசுவரர், ஆலயம், வெள்ளி திருப்பூர் பிரதான சாலையில் அமைந்துள்ளது. இங்கு பிரதோச வழிபாடு நோன்புடன் கொண்டாடப்படுகிறது. மேலும், சிவனின் வாகனமான நந்திக்கு சிறப்பு பூசை செய்யப்படுகிறது.
அணைகள்
மேட்டூர் அணை (33) கி.மீ தூரத்தில்), வரட்டுப்பள்ளம் அணை (16 கி.மீ தொலைவில்), பவானிசாகர் அணை (62) கி.மீ தொலைவில்) ஆகிய அணைகள் இந்த ஊரைச் சுற்றி அமைந்துள்ளன.
சித்தலூர் பிடாரி கோயில்
சித்தலூர் பிடாரி கோயில் தமிழ்நாட்டில் கள்ளக்குறிச்சி மாவட்டம், சித்தலூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
கெண்டிகாம்பட்டி
கெண்டிகாம்பட்டி (Gendigampatti) என்பது இந்தியாவின், தமிழ்நாட்டின், போச்சம்பள்ளி வட்டத்துக்கு,  உட்பட்ட  ஒரு வருவாய் கிராமம் ஆகும்.
மக்கள்வகைப்பாடு
இந்த ஊரானது போச்சம்பள்ளியில் இருந்து 5 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 25 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1,520  வீடுகள் உள்ளன. கிராமத்தின் மொத்த மக்கள் தொகையானது 6,212 ஆகும். இதில் ஆண்கள் எண்ணிக்கை 3,176, பெண்களின் எண்ணிக்கை 3,036 என உள்ளது. மக்களின் கல்வியறிவு விகிதமானது 77.03 % என உள்ளது.
பகுப்பு:கிருஷ்ணகிரி மாவட்டத்திலுள்ள கிராமங்கள்
தொகாநிலைத் தொடர்
சொல்லைத் தனிச்சொல், தொடர்ச்சொல் என இரண்டு வகையாகப் பகுத்துக் காண்பது தமிழ் இலக்கண-நெறி. இவற்றில் தொடர்ச்சொல்லைத் தொகைநிலைத் தொடர் எனவும், தொகாநிலைத் தொடர் எனவும் இரண்டு வகையாகப் பார்க்கின்றனர்.
அடிக்குறிப்பு
பகுப்பு:சொல்லிலக்கணம்
பூவும் பொட்டும்
பூவும் பொட்டும் 1968 ஆம் ஆண்டு வெளிவந்த தமிழ்த் திரைப்படமாகும். தத்தா மிராசு இயக்கத்தில் வெளிவந்த இத்திரைப்படத்தில் ஏ. வி. எம். ராஜன், பானுமதி மற்றும் பலரும் நடித்திருந்தனர்.
பகுப்பு:1968 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:பி. பானுமதி நடித்த திரைப்படங்கள் பகுப்பு:இந்திய நாடகத் திரைப்படங்கள்
காயத்ரி ரெட்டி (நடிகை)
காயத்ரி ரெட்டி (Gayathri Reddy) ஓர் இந்திய வடிவழகியும், நடிகையும் ஆவார். பெமினா மிஸ் இந்தியா 2016 அழகுப் போட்டியில் இவர் இறுதிப் போட்டியாளராக இருந்தார். 2019ஆம் ஆண்டு பிகில் படத்தின் மூலம் அறிமுகமானார்.
தொழில்
தனது 20 வயதில், காயத்ரி பெமினா மிஸ் இந்தியா 2016இல் இறுதிப் போட்டி வரை சென்றார். மேலும், இரண்டு துணைப் போட்டி விருதுகளை வென்றார். வருண் தவானின் சிறப்பு நுழைவு மூலம் இவர் தேர்ந்தெடுக்கப்பட்டார். இது இந்தியப் பெண்களின் தனித்துவத்தைக் கொண்டாடும் நோக்கம் கொண்டது. காயத்ரி பிகில் (2019) திரைப்படத்தில் அறிமுகமானார். அதில் இவர் பெண் கால்பந்து வீரர்களில் ஒருவரான மாரியாக நடித்தார். இவர் இதற்கு முன் கால்பந்து விளையாடியதில்லை. மேலும் தனது கால்பந்து திறன்களை மேம்படுத்துவதற்காக நாற்பத்தைந்து நாள் பயிற்சியில் பங்கேற்றார். படத்தில் தனது கதாபாத்திரம் குறித்து கூறுகையில், "விஜயுடன் பணிபுரிவது ஆரம்பத்தில் மிகவும் கடினமாக இருந்தது. ஏனென்றால் நான் அவரை கோபத்துடன் பார்க்க வேண்டிய காட்சிகள் இருந்தன" என்றார். இவர் தமிழ் மொழித் திரைப்படமான லிப்ட் (2021) திரைப்படத்தில் ஒரு பாத்திரத்தில் நடித்தார்.
வெளி இணைப்புகள்
பகுப்பு:இந்தியத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:வாழும் நபர்கள் பகுப்பு:சென்னை நடிகைகள் பகுப்பு:சென்னை வடிவழகிகள்
தாணிக்கோட்டகம் கைலாசநாதர் கோயில்
தாணிக்கோட்டகம் கைலாசநாதர் கோயில் தமிழ்நாட்டில் நாகப்பட்டினம் மாவட்டம், தாணிக்கோட்டகம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கைலலாசநாதர் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தனியார் பாதுகாப்பு முகமை
தனியார் பாதுகாப்பு முகமை என்பது சுதந்திரவாத, அரசழிவு முதலாளித்துவ கொள்கையாளர்களால் அரசின் முழுஅதிகார காவல்துறை, பாதுகாப்புத் துறை, நீதித்துறைக்கு மாற்றாக முன்வைக்கப்படும் மாற்று ஆகும். இது அரசின் கூலிப் படைகளை குறிக்காது. அல்லது வரி மூலம் இயங்கும் இயக்கங்களையும் குறிக்காது. மாற்றாக இவை பொதுவாக நேரடியாக ஒப்பந்த அடிப்படையில் அல்லது காப்புறுதி நிறுவனங்கள் ஊடாக நிதி பெற்று இயங்கும் அமைப்புகளாக சித்தரிக்கப்படுகின்றன.
கூறுகள்
பகுப்பு:சுதந்திரவாதம்
ருவான் கல்பகே
ருவான் கல்பகே (Ruwan Kalpage, பிறப்பு: பிப்ரவரி 19, 1970), இலங்கை துடுப்பாட்ட அணியின் முன்னாள் துடுப்பாட்டக்காரர். இவர் 11 தேர்வுத் துடுப்பாட்டப் போட்டிகளிலும் 86 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:இலங்கைத் துடுப்பாட்டக்காரர்கள் பகுப்பு:1970 பிறப்புகள் பகுப்பு:வாழும் நபர்கள்
மனித மரபணுத்தொகை
மனித மரபணுத்தொகை என்பது மனிதரில் (Homo sapiens) உள்ள 23 சோடி நிறப்புரிகள், அவற்றில் சேமிக்கப்பட்டிருக்கும் மரபணுக்கள், அவற்றில் ஒரு குறிப்பிட்ட ஒழுங்கு முறையில் அமைந்திருக்கும் கரு அமிலக் கூறுகள் பற்றிய அனைத்து விபரங்களையும் உள்ளடக்கியது. இந்த 23 சோடி நிறப்புரிகளில் 22 சோடி தன்நிறப்புரிகளாகவும் (autosomal chromosomes), 1 சோடி பால்குறி நிறப்புரிகளாகவும் (sex chromosome) இருக்கின்றன.
மனித மரபணுத்தொகையை முழுமையாக ஆராய்ந்து அறிவதற்காக மனித மரபணுத்தொகைத் திட்டம் 1989 இல் ஆரம்பிக்கப்பட்டு, 2000 ஆம் ஆண்டில் முழு மரபணுத்தொகைக்குரிய ஒரு சுமாரான வரைவு செய்து முடிக்கப்பட்டது. பின்னர் 2003 ஆம் ஆண்டில், அப்போதுள்ள தொழில்நுட்பத்தின் அடிப்படையில் முக்கியமான மரபணுக்கள் அனைத்தையும் உள்ளடக்கிய, முழுமையான மரபணுத்தொகை அறியப்பட்டு விட்டதாக அறிவிக்கப்பட்டது. 2006 ஆம் ஆண்டில், கடைசியாக ஆராயப்பட்டுக் கொண்டிருந்த நிறப்புரியின் ஆய்வும் முடிவடைந்து, Nature எனப்படும் அறிவியல் இதழில் வெளியிடப்பட்டதுடன், மனித மரபணுத்தொகை ஆய்வுத் திட்டம் முழுமையடைந்து விட்டது. இதன் மூலம் கிடைக்கப்பெற்ற தகவல்கள் உலகெங்கும் உள்ள உயிரியல் மருத்துவ ஆய்வாளர்கள், மருத்துவர்களால் பயன்படுத்தப்பட முடியும்.
வேமண்ணா
வேமண்ணா (இயற்பெயர் வி. சி. வேலாயுதம், இறப்பு 2016 சூன் 8 ) என்பவர் ஈ.வே.ரா.வின் நூல்களை கன்னட மொழியில் மொழி பெயர்த்து, கன்னட மக்களிடம் பெரியார் சிந்தனைகளை கொண்டு சென்ற எழுத்தாளர் ஆவார்.
வாழ்க்கை
வேமண்ணாவின் இயற்பெயர் வி. சி. வேலாயுதம் இவர் தமிழ்நாட்டின், வேலூர் மாவட்டம் விரிஞ்சிபுரம் என்ற ஊரில் பிறந்த தமிழர். 1946இல் வேலை தேடி பெங்களூருக்கு சென்றார். அங்குள்ள ராஜா நூல் ஆலையில் பணியாற்றிய இவருக்கு பெரியாரின் சுயமரியாதை கருத்துகளில் ஈர்ப்பு ஏற்பட்டது. இந்நிலையில் 1960களில் பெரியார் பெங்களூர், கோலார் தங்கவயல் ஆகிய பகுதிகளுக்கு பொதுக் கூட்டங்களுக்கு சென்றபோது, வேலாயுதம், பெரியாருடன் உரையாடி, நிகழ்ச்சிகளிலும் பங்கேற்றார். கன்னட மொழியைப் படித்தால் பகுத்தறிவு கருத்துகளை கன்னட மக்களிடம் கொண்டு செல்ல பயன்படுமே என்று பெரியார் கூறியதை ஏற்று, பெங்களூர் பல்கலைக் கழகத்தில் சேர்ந்து முறைப்படி கன்னடம் பயின்றார். பெங்களூரில் தன் தோழர்களுடன் சிந்தகர சாவடி என்ற பெயரில் சிந்தனையாளர் கழகத்தைத் தொடங்கினார். தன் வாழ்நாள் முழுவதும் பெரியாரின் சிந்தனைகளைத் தலைப்புவாரியாக பொருள்வாரியாகக் கன்னடத்தில் மொழிபெயர்பதில் முனைப்பாக ஈடுபட்டு, கன்னடத்தில் பெரியாரின் வாழ்க்கைவரலாற்று நூலையும், பெரியாரின் 30க்கும் மேற்பட்ட நூல்களை மொழி பெயர்த்தும் பணியாற்றினார். கன்னட மொழியில் வேலாயும் மொழிபெயர்ப்பு நூல்களைப் பெற்று படித்த கன்னட பேரறிஞர் மைசூர் பல்கலைக்கழக துணைவேந்தர் கவிஞர் குவெம்பு பெரியாரை போற்றினார். அவரை அடுத்து, மைசூர் பல்கலைக்கழக துணைவேந்தராக வந்த ஐவேரா கவுடவும் கன்னடத்தில் பெரியாரை படித்தார். அதன் விளைவாக 1973 ஆண்டு ஈவேராவை திருச்சியில் கண்டு பேசி அவரே கன்னடத்தில் ஈவேராபற்றி ஒரு நூலை எழுதினார். கர்நாடக மாநிலத்தில் உள்ள குல்பர்கா பல்கலைக் கழகத்தார் இவரின் பெரியார் சிந்தனைகள் கன்னட மொழிபெயர்ப்பு நூலை பெருந்தொகுதியாக வெளியிட்டனர். இவர் எழுதிய பெரியாரின் வாழ்க்கை வரலாற்று நூல் ஹம்பி பல்கலைக்கழகத்தில் பாடமாக வைக்கப்பட்டுள்ளது.
விருதுகள்
இவர் கன்னட மொழிக்கும் பெரியாரியலுக்கும் ஆற்றிய பணிகளை பாராட்டி, ‘கன்னட ரத்னா’, ‘பெரியார் முழக்கம்’ உள்ளிட்ட பல விருதுகளை பல அமைப்புகள் வழங்கி கவுரவித்துள்ளன.
மேற்கோள்கள்
பகுப்பு:கன்னட எழுத்தாளர்கள் பகுப்பு:2016 இறப்புகள் பகுப்பு:பெரியாரிய அறிஞர்கள் பகுப்பு:தமிழ்-கன்னட மொழிபெயர்ப்பாளர்கள் பகுப்பு:வேலூர் மாவட்ட மக்கள்
மனித மரபணுத்தொகை
மரபணுக்கள்
20,000 - 25,000 வரையிலான புரதங்களை உருவாக்கக் கூடிய மரபணு குறியீட்டுப் பகுதிகள் உள்ளதாக அறியப்பட்டுள்ளது. மரபணுத்தொகை வரிசைப்படுத்தும் தரம், மரபணுக்களைக் கண்டு பிடிக்கும் முறைகள் போன்றன புதிய தொழில்நுட்பங்களால் மேம்படுத்தப்படும்போது, மரபணுக்கள், அவற்றால் உருவாகும் உற்பத்திப் பொருட்கள் பற்றிய கணிப்பீடும் திருத்தி அமைக்கப்படும். இதனால் கணிப்பீடுகளில் மாற்றங்கள் ஏற்படும்.
மனிதரின் உயிரணுக்களில் கிட்டத்தட்ட 2,000,000 மரபணுக்கள் இருக்கக்கூடுமென எதிர்பார்க்கப்பட்டு இருந்தது. ஆச்சரியப்படும் விதமாக, அதைவிட அதிகம் குறைவான எண்ணிக்கையிலேயே மரபணுக்கள் இருப்பது அறியப்பட்டுள்ளது. அமீபா, மீன்கள் போன்றவற்றை விடவும் மனிதரில் குறைவான எண்ணிக்கையிலேயே மரபணுக்கள் உள்ளன. மனிதரின் மரபணுக்களில் பெரும்பாலானவை மைய நரம்புத் தொகுதியுடன், முக்கியமாக மூளைப் பகுதி விருத்தியிலேயே பங்குபற்றுவதாகவும் அறியப்படுகின்றது.
மனித மரபணுக்கள், நிறப்புரிகளில் சீரற்ற முறையில் ஒழுங்குபடுத்தப்பட்டுள்ளது. நிறப்புரிகளின் சில பகுதிகளில் அதிகளவில் மரபணுக்கள் காணப்படும் அதேவேளை, வேறு சில பகுதிகளில் மிகக் குறைவான எண்ணிக்கையிலேயே மரபணுக்கள் உள்ளன. புரதமுருவாக்கும் மரபணுக்களோடு, ஆர்.என்.ஏ உருவாக்கும் மரபணுக்களும் காணப்படுகின்றன.
ஒழுங்குபடுத்தும் வரிசை (Regulatory sequence)
மரபணு வெளிப்பாட்டை (gene expression) கட்டுப்படுத்தும் தன்மை கொண்ட பல ஒழுங்குபடுத்தும் பகுதிகள்/வரிசைகள் மனித மரபணு அகராதில் உள்ளன. இவை மரபணுக்களுக்கு மிகவும் அண்மித்த பகுதியிலோ, அல்லது மரபணுக்களுக்கு உள்ளாகவோ காணப்படுகின்றன. இப்படியான புரதங்களுக்கான கிறியீடுகளைக் கொண்டிராத சில பகுதிகள் சில, மரபணுக்கள் எப்போது, எங்கே வெளிக்காட்டப்பட வேண்டும் என்பதைத் தீர்மானிக்கும் 'சொடுக்கி/ போன்று தொழிற்படும் பகுதிகளாக உள்ளன.
மேற்கோள்கள்
பகுப்பு:மரபணுக்கள் பகுப்பு:மூலக்கூற்று மரபியல் பகுப்பு:மாந்தரினப் படிமலர்ச்சி பகுப்பு:மனிதர்கள்
ஏ. எம். வைஸ்
'''ஏ. எம். வைஸ்''' இலங்கை முஸ்லிம் ஊடகவியலாளரும், எழுத்தாளரும். மத்திய மலைநாட்டின் தலைநகர் கண்டிக்கருகில் அமைந்துள்ள உடத்தலவின்னை எனும் கிராமத்தைப் பிறப்பிடமாகவும் வசிப்பிடமாகவும் கொண்ட இவர் ஓர் இலக்கிய ஆர்வலரும், ஆய்வாளரும், சட்டத்தரணியுமாவார். தற்போது இலங்கை தேசிய சேமிப்பு வங்கியின் மாவட்ட சட்ட ஆலோசகராக பணியாற்றி வருகின்றார்.
நூற்றுக்கணக்கான கட்டுரைகளை எழுதியுள்ள இவர் இலங்கையில் முன்னணி சமூக சேவை இலக்கிய ஊடக அமைப்புகளில் பொறுப்பு வாய்ந்த பல பதவிகளை வகித்து வருகின்றார். இவரின் ஆக்கங்கள் இலங்கையின் தேசிய பத்திரிகைகளிலும், சிற்றேடுகளிலும் பிரசுரமாகி வருகின்றன. சுயாதீன ஊடகவியலாளரான இவர் இலங்கையின் தேசிய வாராந்த பத்திரிகைகளில் ஒன்றான நவமணி மற்றும் செய்தி மலர் போன்றவற்றில் ஊடகவியலாளராக பணியாற்றி வருகின்றார்.
உயிரணு மென்சவ்வு
உயிரணு மென்சவ்வு அல்லது கலமென்சவ்வு (cell membrane) அல்லது முதலுருமென்சவ்வு (plasma membrane) எனப்படும் உயிரியச்சவ்வானது அனைத்து உயிரணுக்களின் முதலுருவை, அதன் புறவெளியிலிருந்துப் பிரிக்கின்றது. இது தேர்ந்து ஊடுபுகவிடும் தன்மையைக் கொண்டது. அதாவது உயிரணு மென்சவ்வானது தேர்ந்தெடுக்கப்பட்ட அயனிகளும், கரிம மூலக்கூறுகளும் ஊடுருவத்தக்கதாக உள்ள பகுதி-ஊடுருவும் மென்சவ்வாக (semipermeable membrane) உள்ளதால் உயிரணுக்களின் உள்ளிருந்து வெளியேயும், வெளியிருந்து உள்ளேயும் பொருட்கள் ஊடுருவிச் செல்வதைக் கட்டுப்படுத்துகின்றது. அடிப்படையாக, உயிரணுக்களை வெளிப்புற அழுத்தங்களிலிருந்து உயிரணு மென்சவ்வு பாதுகாக்கிறது. இது கொழுமிய ஈரடுக்கில் புரதங்கள் பொதிந்ததாக தனது கட்டமைப்பைக் கொண்டுள்ளது. உயிரணு மென்சவ்வுகள் உயிரணு ஒட்டிணைவு (cell adhesion), அயனி கடத்துமை (ionic conductivity), உயிரணு சமிக்ஞை (cell signaling) முதலிய உயிரணுச் செயல்முறைகளிலும், கலச்சுவர், கலப் புறவெளி பல்பகுதியக் கிளைக்கோப்புரதம் (Glycocalyx), உயிரணுக்களுக்கிடையிலான கலச்சட்டகம்/ குழியவன்கூடு (Cytoskeleton) முதலிய பல்வேறு உயிரணு புறவெளி வடிவங்கள் இணையும் மேற்பரப்பாகவும் செயல்படுகிறது. உயிரணு மென்சவ்வுகளைச் செயற்கையான முறையில் மீள்தொகுப்புச் செய்ய முடியும்.
தொழில்கள்
கலச்சுவர் காணப்படாத உயிரினங்களுக்கு கலமென்சவ்வே பிரதான பாதுகாப்பு அரணாகும். கலமென்சவ்வு தனது தொழில்களைப் புரிய அதன் பிரதான கூறுகளான பொஸ்போ இலிப்பிட்டு இருபடையையும் மென்சவ்வுப் புரதங்களையும் பயன்படுத்துகின்றது. பொஸ்போ இலிப்பிட்டு இருபடையின் நடுப்பகுதி மிகவும் முனைவுத்தன்மையற்ற (நீர்வெறுப்பான) பகுதியாகும். எனவே நீரும் நீரில் கரையக்கூடிய அயன்களும் இப் பொஸ்போ இலிப்பிட்டு இருபடையை இலகுவாக ஊடுருவி உட்பிரவேசிக்க முடியாது. கொழுப்பும் அதில் கரையக் கூடிய முனைவுத்தன்மையற்ற மூலக்கூறுகளும், சுவாச வாயுக்களுமே எதிர்ப்பின்றி இந்த இருபடையை ஊடுருவலாம். கலமென்சவ்வில் உள்ள கால்வாய்ப் புரதங்கள் மற்றும் அயன் பம்பிகள் முனைவுள்ள மூலக்கூறுகள் செல்ல அனுமதிக்கின்றன. இப்புரதக் கால்வாய் மற்றும் பம்பிகளைக் கட்டுப்படுத்துவதன் மூலம் கலத்தால் உட்பிரவேசிக்கும் மற்றும் வெளிச்செல்லும் பதார்த்தங்களின் கடத்துகையைக் கட்டுப்படுத்த முடிகின்றது. இப்புரதக் கால்வாய்கள் (கால்வாய்ப் புரதம்) மற்றும் அயன் பம்பிகள் ஒவ்வொரு பதார்த்தத்துக்கும் தனித்துவமானவை. நீரின் கடத்துகைக்காக விசேடமாக Aquaporins எனப்படும் புரதக் கால்வாய்கள் கலமென்சவ்வில் உள்ளன.
பொஸ்போ இலிப்பிட்டு இருபடை
பொஸ்போ இலிப்பிட்டு இருபடை தூண்டுதலின்றி சுயமாக உருவாகக்கூடியதாகும். இது இவ்வாறு உருவாவதற்கு பொஸ்போ இலிப்ப்ட்டு மூலக்கூறின் முனைவாக்கம் தொடர்பான பண்புகள் காரணமாகின்றன. பொஸ்போ இலிப்பிட்டு மூலக்கூறிலுள்ள இரண்டு ஐதரோகார்பன் சங்கிலிகளும் முனைவுத்தன்மை அற்றவையாகும். எனவே இவை நீர்வெறுப்பானவையாக உள்ளதுடன் ஒன்றுடன் ஒன்று சேர்ந்து நீருடன் தொடுகையுறும் பரப்பைக் குறைத்துக்கொள்ள முயல்கின்றன. பொஸ்போ இலிப்பிட்டிலுள்ள பொஸ்பேட் கூட்டம் முனைவாக்கமுள்ள, நீர்விருப்புள்ள பகுதியாகும். எனவே இப்பகுதி நீரை நாடிச் செல்லக் கூடியது. எனவே தான் பொஸ்போ இலிப்பிட்டு இரட்டைப் படை ஒன்றைத் தன்னிச்சையாக உருவாக்கிக் கொண்டு நீர்விருப்பான தலைப் பகுதியை (தலை-பொஸ்பேட் கூட்டம்) நீரை நோக்கி வைத்து, நீர்வெறுபான வாற்பகுதிகளை (வால்கள்- ஐதரோகார்பன் சங்கிலிகள்) நீரோடு தொடுகையுற விடாமல் செய்கிறது. பொஸ்போ இலிப்பிட்டு இருபடையின் உள்ளிடம் முனைவற்றதாக உள்ளதால் அமினோ அமிலம், நியூக்கிளிக் அமிலம், காபோவைதரேற்றுக்கள், அயன்கள் போன்றவை இவ்விரு படையூடாக உட்பிரவேசிக்கவோ வெளிச்செல்லவோ முடியாது. இதனால் கலம் புரதங்களைப் பயன்படுத்தி பதார்த்தக் கடத்தலை விரும்பியவாறு கட்டுப்படுத்த முடிகின்றது. பொஸ்போ இலிப்பிட்டு இருபடையிலுள்ள பொஸ்போ இலிப்பிட்டு மூலக்கூறுகள் சுவரிலுள்ள செங்கற்களைப் போல நிலைத்தவை அல்ல. இவை அசையக் கூடிய மூலக்கூறுகளாகும். இப்பண்பு கலமென்சவ்வுக்குப் பாய்மத் தன்மையை வழங்குகிறது.
இலிப்பிட்டுக்கள்
கல மென்சவ்வில் மூன்று வகை இலிப்பிட்டுக்கள் காணப்படுகின்றன. பொஸ்போ இலிப்பிட்டு (பொஸ்போ கொழுமியம்), கிளைக்கோ இலிப்பிட்டு மற்றும் ஸ்டெரொய்டு என்பனவே அவையாகும். இவற்றில் பொஸ்போ இலிப்பிட்டுக்களே இருபடையை ஆக்குவதுடன் அதிகளவிலும் உள்ளது. பொஸ்போ இலிப்பிட்டிலுள்ள நிரம்பாத கொழுப்பமிலங்கள் மென்சவ்வுக்கு அதிகளவான பாய்மத்தன்மையை வழங்குகிறது. விலங்குகளின் கல மென்சவ்வில் கொலஸ்திரோல் பிரதான ஸ்டெரொய்ட்டாக உள்ளது.
காபோவைதரேற்று
காபோவைதரேற்று கலமென்சவ்வில் இலிப்பிட்டு மற்றும் புரத மூலக்கூறுகளுடன் இணைந்து கிளைக்கோ இலிப்பிட்டு மற்றும் கிளைக்கோ புரதமாக உள்ளது.
புரதங்கள்
புரதங்கள் கல மென்சவ்வின் பிரதான கூறுகளுள் ஒன்றாகும். இவ்வாறான மென்சவ்வுப் புரதங்கள் கலத்தொழிற்பாட்டில் முக்கிய பங்கு வகிக்கின்றன. இரு வகையான மென்சவ்வுப் புரதங்கள் காணப்படுகின்றன. முதலாவது வகை உள்ளீட்டுக்குரிய புரத வகையாகும். இரண்டாவது சுற்றயலுக்குரிய புரதங்களாகும். உள்ளீட்டுக்குரிய புரதங்கள் கல மென்சவ்வினுள் முழுமையாக அல்லது சிறிதளவு 'அமிழ்ந்து' காணப்படும். இவை பிரதானமாக கால்வாய்ப் புரதமாக, அயன் பம்பியாக, Aqua porins ஆக, கலத்தை அடையாளப்படுத்தும் கிளைக்கோ புரதமாக அல்லது அனுசேபத் தாக்கங்களை ஊக்குவிக்கும் நொதியமாகக் காணப்படலாம். கால்வாய்ப் புரதங்களில் குறிப்பிட்ட பதார்த்தம் கடத்தப்படுவதற்குரிய 'துளை' காணப்படும். இப்புரதக் கால்வாய்கள் மற்றும் அயன் பம்பிகள் ஒவ்வொரு பதார்த்தத்துக்கும் தனித்துவமாக உள்ளமை கலமென்சவ்வின் சிறப்பம்சமாகும். அயன்பம்பிகள் ATP இல் உள்ள சக்தியைப் பயன்படுத்தி வேலை செய்கின்றன. சுற்றயலுக்குரிய புரதங்கள் கல மென்சவ்வை கொலாஜன் போன்ற கலப்புறத்தாய மூலங்களுடனும், குழியவன்கூட்டு இழைகளுடனும் இணைக்கின்றன.
மேற்கோள்கள்
பகுப்பு:உயிர்வேதியியல்
செங்கோட்டை ஈஸ்வரியம்மன் கோயில்
செங்கோட்டை ஈஸ்வரியம்மன் கோயில் தமிழ்நாட்டில் திருநெல்வேலி மாவட்டம், செங்கோட்டை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. சித்திரை மாதம் கொடை விழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
குரும்பேரி
குரும்பேரி , இந்தியாவின் தமிழ்நாடு மாநிலத்தில் அமைந்துள்ள திருவாரூா் மாவட்டம், திருவாந்திகரைமங்கலம் பஞ்சாயத்து க்கு உட்பட்ட ஒரு கிராமம் ஆகும்.
அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 10°49'31.6"N 79°43'26.7"E ஆகும். இங்கு 102 குடும்பங்களும் 426 மக்களும் வசிக்கின்றனர். இதில் 211 ஆண்களும் 215 பெண்களும் அடங்குவர். இக் கிராமத்தின் மொத்த புவிப்பரப்பு 330.86 ஹெக்டா் ஆகும். இக் கிராமத்தில் அரசு 1 தொடக்கப்பள்ளிகளும், 1 நடுநிலைப்பள்ளியும்,  உள்ளன.
மேற்கோள்
பகுப்பு:தமிழ்நாடு மாநிலத்திலுள்ள ஊர்களும் நகரங்களும்
வேலம்பட்டி ஊராட்சி, நத்தம் ஒன்றியம்
வேலம்பட்டி ஊராட்சி (Velampatti Gram Panchayat), தமிழ்நாட்டின் திண்டுக்கல் மாவட்டத்தில் உள்ள நத்தம் வட்டாரத்தில் அமைந்துள்ளது. இந்த ஊராட்சி, நத்தம் சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6879 ஆகும். இவர்களில் பெண்கள் 3444 பேரும் ஆண்கள் 3435 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:த. இ. க. ஊராட்சித் திட்டம்
கீழாய்க்குடி ஊராட்சி
கீழாய்க்குடி ஊராட்சி (Keelaigudi Gram Panchayat), தமிழ்நாட்டின் சிவகங்கை மாவட்டத்தில் உள்ள இளையாங்குடி வட்டாரத்தில் அமைந்துள்ளது. இந்த ஊராட்சி, மானாமதுரை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1269 ஆகும். இவர்களில் பெண்கள் 594 பேரும் ஆண்கள் 675 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பெல் ஆய்வுக்கூடங்கள்
பெல் ஆய்வுகூடங்கள் (Bell labs) என்பது அல்காட்டெல்-லூசெண்ட் நிறுவனத்தின் ஆய்வும் விருத்தியும் பிரிவு ஆகும். இதன் தலைமையகம் நியுயேர்சி ஐக்கிய அமெரிக்காவில் உள்ளது. 20 ம் நூற்றாண்டின் பல முக்கிய கண்டுபிடிப்புகள் இங்கேயே மேற்கொள்ளப்பட்டன.
மேற்கோள்கள்
பகுப்பு:ஆய்வு நிறுவனங்கள்
வேலம்பட்டி ஊராட்சி
வேலம்பட்டி கீழ்கண்டவற்றுள் ஏதேனும் ஒன்றாக இருக்கலாம்.
கபீர் எம். ஹசன்
'''கபீர் எம். ஹசன்''' இலங்கை காத்தான்குடியில் பிறந்து தற்போது புதிய காத்தான்குடி மத்திய வீதியில் வசித்துவரும் இவர் ஒரு ஓவியரும், பத்திரிகை நிருபரும் மற்றும் பத்திரிகை உதவியாசிரியரும், பல கவியரங்குகள், நாடகங்களை மேடையேற்றியவரும், ஒலிப்பெருக்கிகளில் ஒலிபரப்பு அறிமுகம் செய்துவைத்தவரும், கதை, கவிதை, கட்டுரை என பல்துறைகளிலும் எழுதிவருகின்றவருமாவார். 2010ம் ஆண்டில் நேசம்நெற் எனும் தமிழ் இணைய செய்தி சேவையை உருவாக்கினார்..
உசாத்துணை
பகுப்பு:இலங்கை முஸ்லிம் எழுத்தாளர்கள்
எருசலேம் கொள்ளையிடப்படல் (925 கி.மு)
எருசலேம் கொள்ளையிடப்படல் நிகழ்வு எபிரேய விவிலியத்தின் முதலாம் அரசர்கள் நூலில் குறிப்பிடப்பட்டுள்ளது. 2 குறிப்பேடு நூலிலும் இது பற்றிய சிறு வேறுபாட்டுடன் குறிப்பிடப்பட்டுள்ளது.
சுசீந்திரம்
thumb|right|200px|தாணுமாலயன் கோவில்
சுசீந்திரம் (ஆங்கிலம்:Suchindram), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், அகத்தீஸ்வரம் வட்டத்தில் இருக்கும் முதல்நிலை பேரூராட்சி ஆகும்.
தாணுமாலையன் கோயில்
மூலக்கட்டுரை
இங்கு தாணுமாலயன் கோவில் ஒன்று அமைந்துள்ளது. இக்கோயிலில் புராணகதைகள் அடங்கிய மூலிகை சிற்பங்கள், சிலைகள் இங்குள்ளன. இங்குள்ள மூலவர் பிரம்மா, விஷ்ணு. சிவன் ஆகிய மும்மூர்த்திகள் அடங்கிய ஒரே மூர்த்தியாகும். இக்கோயிலில் மார்கழி மற்றும் சித்திரை திருவிழா ஆண்டுதோறும் நடைபெறுகிறது
அமைவிடம்
சுசீந்திரம், நாகர்கோவில் - கன்னியாகுமரி நெடுஞ்சாலையில் நாகர்கோவிலிருந்து 5 கிமீ தொலைவிலும், கன்னியாகுமரியிலிருந்து 14 கிமீ தொலைவிலும் உள்ளது. இந்நகரமானது பழையாற்றின் கரையில் அமைந்த்துள்ளது.
பேரூராட்சியின் அமைப்பு
சகிமீ  7.55 சகிமீ பரப்பும், 15 வார்டுகளும், 84 தெருக்களும் கொண்ட இப்பேரூராட்சி  கன்னியாகுமரி (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 19 மீட்டர் (62 அடி) உயரத்தில் இருக்கின்றது.
ஆதாரங்கள்
பகுப்பு:கன்னியாகுமரி மாவட்டத்தில் உள்ள பேரூராட்சிகள்
கொங்கராயபாளையம் ஊராட்சி
கொங்கராயபாளையம் ஊராட்சி (Kongarayapalayam Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள தியாகதுர்கம் வட்டாரத்தில் அமைந்துள்ளது. இந்த ஊராட்சி, கள்ளக்குறிச்சி சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3191 ஆகும். இவர்களில் பெண்கள் 1601 பேரும் ஆண்கள் 1590 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்